CELEX: 32020R1239
Language: lt
Date: 2020-06-17 00:00:00
Title: Komisijos įgyvendinimo reglamentas (ES) 2020/1239 2020 m. birželio 17 d. kuriuo iš dalies keičiamos Įgyvendinimo reglamento (ES) 2017/39 nuostatos dėl mokykloms skirtos programos įgyvendinimo stebėsenos bei vertinimo ir susijusių patikrų vietoje

1.9.2020   
               
               
                  LT
               
               
                  Europos Sąjungos oficialusis leidinys
               
               
                  L 284/3
               
            
         KOMISIJOS ĮGYVENDINIMO REGLAMENTAS (ES) 2020/1239
         2020 m. birželio 17 d.
         kuriuo iš dalies keičiamos Įgyvendinimo reglamento (ES) 2017/39 nuostatos dėl mokykloms skirtos programos įgyvendinimo stebėsenos bei vertinimo ir susijusių patikrų vietoje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 25 straipsnio d punktą ir 223 straipsnio 3 dalį,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (2), ypač į jo 62 straipsnio 2 dalies a punktą,
         kadangi:
         
                     (1)
                  
                  
                     pagal Komisijos deleguotojo reglamento (ES) 2017/40 (3) 9 straipsnį reikalaujama, kad valstybės narės stebėtų ir vertintų, kaip įgyvendinama mokykloms skirta programa, ir praneštų Komisijai rezultatus. Siekiant užtikrinti, kad mokykloms skirta programa Sąjungoje būtų vertinama veiksmingai ir vienodai, reikėtų nustatyti vertinimo ataskaitų, kurias valstybės narės turi pateikti Komisijai, formą ir turinį;
                  
               
                     (2)
                  
                  
                     Komisijos įgyvendinimo reglamento (ES) 2017/39 (4) 10 straipsnyje nustatyta valstybių narių atliekamų patikrų vietoje aprėptis, turinys, atlikimo laikas ir ataskaitų teikimo tvarka. Atsižvelgiant į įgytą patirtį, reikėtų išsamiau paaiškinti, kokie įrašai turi būti tikrinami atliekant patikras vietoje. Be to, patikrų vietoje vykdymo ir kontrolės ataskaitų rengimo laikotarpis turėtų būti pratęstas, o galutinė data turėtų būti atidėta, kad būtų atsižvelgta į pagalbos paraiškas, pateiktas pasibaigus to reglamento 4 straipsnio 5 dalyje nustatytam terminui;
                  
               
                     (3)
                  
                  
                     todėl Įgyvendinimo reglamentas (ES) 2017/39 turėtų būti atitinkamai iš dalies pakeistas;
                  
               
                     (4)
                  
                  
                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamentas (ES) 2017/39 iš dalies keičiamas taip:
            
                        1)
                     
                     
                        8 straipsnis pakeičiamas taip:
                        
                           „8 straipsnis
                           
                           Stebėsena ir vertinimas
                           
                              1.   Deleguotojo reglamento (ES) 2017/40 9 straipsnyje nurodyta stebėsena grindžiama duomenimis, gautais vykdant valdymo ir kontrolės įpareigojimus, įskaitant nustatytuosius šio reglamento 4 ir 5 straipsniuose.
                              Valstybės narės iki kalendorinių metų, einančių po atitinkamų mokslo metų pabaigos, sausio 31 d. Komisijai pateikia Deleguotojo reglamento (ES) 2017/40 9 straipsnio 3 dalyje nurodytą metinę stebėjimo ataskaitą.
                              Valstybės narės iki kalendorinių metų, einančių po atitinkamų mokslo metų pabaigos, spalio 31 d. Komisijai pateikia to reglamento 9 straipsnio 4 dalyje nurodytas atliktų patikrų vietoje ir susijusių rezultatų metines ataskaitas.
                           
                           
                              2.   Vertinimo ataskaita arba, jei valstybė narė mokykloms skirtą programą įgyvendina regiono lygmeniu, Deleguotojo reglamento (ES) 2017/40 9 straipsnio 2 dalyje nurodytas atitinkamas skaičius vertinimo ataskaitų turi būti susiję su mokykloms skirtos programos įgyvendinimu pirmaisiais 5 kiekvieno laikotarpio, kuriam taikoma pagal Reglamento (ES) Nr. 1308/2013 23 straipsnio 8 dalį nacionaliniu arba regiono lygmeniu parengta strategija, mokslo metais.
                              Valstybės narės savo vertinimo ataskaitą (-as) Komisijai pateikia iki kalendorinių metų, einančių po tų 5 mokslo metų pabaigos, kovo 1 d. Pirmosios vertinimo ataskaitos pateikiamos iki 2023 m. kovo 1 d.
                              Būtinieji vertinimo ataskaitos (-ų) formos ir turinio reikalavimai nustatyti šio reglamento priede. Valstybės narės užtikrina, kad Komisijai pateiktoje (-ose) ataskaitoje (-ose) nebūtų jokių asmens duomenų.
                           
                           
                              3.   Komisija skelbia metines stebėjimo ataskaitas ir vertinimo ataskaitas, pateiktas pagal 1 dalies antrą pastraipą ir 2 dalį.“;
                           
                        
                     
                  
                        2)
                     
                     
                        10 straipsnis iš dalies keičiamas taip:
                        
                                    a)
                                 
                                 
                                    1 dalies a punktas pakeičiamas taip:
                                    
                                                „a)
                                             
                                             
                                                Deleguotojo reglamento (ES) 2017/40 6 straipsnyje nurodyti įrašai, įskaitant finansinius dokumentus, pavyzdžiui, pirkimo ir pardavimo sąskaitas faktūras, pristatymo pranešimus, banko išrašus, taip pat jų įrašymas į apskaitos dokumentus;“;
                                             
                                          
                              
                                    b)
                                 
                                 
                                    2 dalies pirma pastraipa pakeičiama taip:
                                    „Patikros vietoje atliekamos per mokslo metus, su kuriais jos susijusios (N laikotarpis), ir (arba) per ateinančius 9 mėnesius (N + 1 laikotarpis).“;
                                 
                              
                                    c)
                                 
                                 
                                    6 dalies trečia pastraipa pakeičiama taip:
                                    „Visos kontrolės ataskaitos parengiamos ne vėliau kaip per 9 mėnesius po mokslo metų pabaigos.“;
                                 
                              
                                    d)
                                 
                                 
                                    7 dalis išbraukiama;
                                 
                              
                  
                        3)
                     
                     
                        pridedamas priedas, kurio tekstas pateiktas šio reglamento priede.
                     
                  
         
            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 17 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 347, 2013 12 20, p. 671.
         
            (2)  OL L 347, 2013 12 20, p. 549.
         
            (3)  2016 m. lapkričio 3 d. Komisijos deleguotasis reglamentas (ES) 2017/40, kuriuo Europos Parlamento ir Tarybos reglamentas (ES) Nr. 1308/2013 papildomas nuostatomis dėl Sąjungos pagalbos vaisiams ir daržovėms, bananams ir pienui tiekti švietimo įstaigoms, ir iš dalies keičiamas Komisijos deleguotasis reglamentas (ES) Nr. 907/2014 (OL L 5, 2017 1 10, p. 11).
         
            (4)  2016 m. lapkričio 3 d. Komisijos įgyvendinimo reglamentas (ES) 2017/39 dėl Europos Parlamento ir Tarybos reglamento (ES) Nr. 1308/2013 taikymo taisyklių, susijusių su Sąjungos pagalba vaisiams ir daržovėms, bananams ir pienui švietimo įstaigoms tiekti (OL L 5, 2017 1 10, p. 1).
      
      
         
            PRIEDAS
            
               
                  
                     „PRIEDAS
                     8 STRAIPSNIO 2 DALYJE NURODYTI BŪTINIEJI VERTINIMO ATASKAITŲ FORMOS IR TURINIO REIKALAVIMAI
                     1.   Santrauka
                     
                     
                                 —
                              
                              
                                 Atliekant vertinimą nustatyti faktai
                              
                           
                                 —
                              
                              
                                 Išvados ir rekomendacijos
                              
                           2.   Įvadas
                     
                     
                                 —
                              
                              
                                 Vertinimo ataskaitos tikslas ir aprėptis
                              
                           
                                 —
                              
                              
                                 Trumpas vertinimo proceso aprašymas
                              
                           3.   Metodika
                     
                     
                                 —
                              
                              
                                 Vertinimo planas ir taikyti metodai
                              
                           
                                 —
                              
                              
                                 Vertinimo klausimai, vertinimo kriterijai, rodikliai
                              
                           
                                 —
                              
                              
                                 Duomenų šaltiniai ir duomenų rinkimo metodai
                              
                           
                                 —
                              
                              
                                 Bet kokie nustatyti apribojimai ir sprendimai
                              
                           4.   Mokykloms skirtos programos veikimo vertinimas
                     
                     
                                 —
                              
                              
                                 Loginis intervencijos pagrindas arba nustatytų poreikių, strategijoje nustatytų tikslų ir vykdomos veiklos sąsajos
                              
                           
                                 —
                              
                              
                                 Pagrindiniai modeliai arba tendencijos, susiję su dalyvaujančiomis mokyklomis/vaikais
                              
                           
                                 —
                              
                              
                                 Vaisių, daržovių, pieno ir pieno produktų tiekimas/paskirstymas mokykloms ir pirmenybės teikimas šviežiems vaisiams bei daržovėms ir geriamajam pienui
                              
                           
                                 —
                              
                              
                                 Papildomos švietimo priemonės
                              
                           
                                 —
                              
                              
                                 Komunikacijos ir informavimo veiksmai
                              
                           
                                 —
                              
                              
                                 Pagrindinės įgyvendinimo priemonės ir nuostatos
                              
                           
                                 —
                              
                              
                                 Už sveikatos priežiūrą/mitybą atsakingų institucijų, kitų valdžios institucijų ir privačių suinteresuotųjų subjektų, susijusių su programos planavimu, įgyvendinimu, stebėsena ir vertinimu, dalyvavimas
                              
                           5.   Atsakymai į bendruosius vertinimo klausimus
                     
                     5.1.   Kiek mokykloms skirta programa padeda didinti bendrą vaikų suvartojamų vaisių, daržovių, pieno ir pieno produktų kiekį pagal nacionalines rekomendacijas dėl tikslinės amžiaus grupės sveikos mitybos?
                     
                     Rodikliai
                     
                                 —
                              
                              
                                 Vaikų tiesioginio ir netiesioginio šviežių vaisių ir daržovių vartojimo pokytis (kiekis ir (arba) dažnumas)
                              
                           
                                 —
                              
                              
                                 Vaikų tiesioginio ir netiesioginio geriamojo pieno vartojimo pokytis (kiekis ir (arba) dažnumas)
                              
                           
                                 —
                              
                              
                                 Vaikų, kurių suvartojamų vaisių ir daržovių kiekis atitinka rekomenduojamą dienos normą, procentinės dalies pokytis
                              
                           
                                 —
                              
                              
                                 Vaikų, kurių mityba atitinka už sveikatos priežiūrą ir mitybą atsakingų nacionalinių institucijų rekomendacijas dėl geriamojo pieno ir kitų pieno produktų, į kuriuos nepridėta cukraus, kvapiųjų medžiagų, vaisių, riešutų ar kakavos ir kuriuose esančių riebalų ir natrio kiekis atitinka tikslinei amžiaus grupei nacionaliniu lygmeniu rekomenduojamą kiekį, dienos normos, procentinės dalies pokytis
                              
                           5.2.   Kiek mokykloms skirta programa padeda mokyti vaikus sveikos mitybos įpročių?
                     
                     Rodikliai
                     
                                 —
                              
                              
                                 Pasikeitęs vaikų požiūris į vaisių, daržovių, pieno ir pieno produktų vartojimą pagal nacionalines rekomendacijas dėl tikslinės amžiaus grupės sveikos mitybos
                              
                           
                                 —
                              
                              
                                 Pasikeitusios vaikų žinios apie šviežių vaisių ir daržovių, geriamojo pieno ir pieno produktų, į kuriuos nepridėta cukraus, kvapiųjų medžiagų, vaisių, riešutų ar kakavos ir kuriuose esančių riebalų ir natrio kiekis atitinka tikslinei amžiaus grupei nacionaliniu lygmeniu rekomenduojamą kiekį, naudą sveikatai
                              
                           6.   Išvados ir rekomendacijos
                     
                     
                                 —
                              
                              
                                 Programos veiksmingumas
                              
                           
                                 —
                              
                              
                                 Įgyta patirtis
                              
                           
                                 —
                              
                              
                                 Tobulinimo rekomendacijos
                              
                           7.   Priedai
                     
                     Techniniai vertinimo duomenys, įskaitant klausimynus, nuorodas ir šaltinius.
                  
               “